清真牛肉館依個名，總覺得以前聽過，但一直都未有機會去食，前陣子又再聽過一次，於是下定決心要試了，不然就會被自己的好奇心糾纏死。在去吃之前，當然要做足功課，所以去到的時候，就很快地點了牛肉餅。傳說很好吃的牛肉餅到底味道如何呢。只見一個個圓渾渾的，酥皮，外觀未見特別。但一拿在手上，就感受到一陣幾熱既熱力，咬落去，牙齒輕易輾壓過焦脆的表皮，就陷入左多汁牛肉既埋伏! 真係估唔到牛肉餅既肉汁都幾勁，唔小心之下差點兒燙親口，但味道獨特，分辨不出是甚麼香料但很是香濃，加上其惹味的質感，果然沒來吃錯!